Lína Birgitta má þola að heyra margar slúðursögur um sig . Vísir / vilhelm Lína Birgitta Camilla Sigurðardóttir hefur komið víða við síðastliðin ár en hún sló fyrst í gegn á bloggsíðu sinni og síðar meir á sínum samfélagsmiðlum . Hún þykir klókur tískuráðgjafi og tjáir sig einna helst um föt og tísku á þeim vettvangi . Lína er gestur vikunnar í Einkalífinu en í þættinum kemur hún víða við . Það fylgir því að vera opinber persónu eins og Lína að stór hluti af þjóðinni fylgist vel með einkalífi hennar . Lína hefur þurft að svara fyrir allskyns slúðursögur sem hafa grasserað og það hefur hún jafnvel gert opinberlega . Henni finnst stundum erfitt að vera opinber persónu í þessu litla samfélagi . „ Skrápurinn minn er orðinn frekar þykkur og það þarf orðið mikið til að ég taki einhverju illa . Það kemur samt fyrir og þegar maður er kannski lítill í sér og það kemur fram einhver saga eða slúður þá hefur það alveg áhrif á mann , og það er vont . Þá hugsa ég stundum af hverju ég sé að gera það sem ég geri , “ segir Lína og bætir við að hún sé stundum tilneydd til þess að segja frá einhverjum hlutum til að vera á undan slúðursögum . „ Maður heyrir svona slúðursögur þegar maður hitir vinkonur sínar . Ein vinkona mín sagði við mig um daginn að hún ætti í raun að fá greitt fyrir að vera alltaf að verja mig fyrir slúðri . Þetta er lítið land , við erum fá og fólki finnst gaman að tala og ég geri mér alveg grein fyrir því að það er partur af því að vera opinber manneskja . “ Í þættinum ræðir Lína einnig um baráttu sína við búlimíu og kaupfíkn , um líkamsímynd kvenna á samfélagsmiðlum , um slúðrir sem hún hefur mátt eiga við í gegnum tíðina , um ástarsorg , um nýjan sjónvarpsþátt sem hún fer af stað með á næstunni , um tónlistarferilinn og fatalínu sína . Egill Ásbjarnarson er ungur maður á uppleið .